Виндхук

Виндхук (енгл. Windhoek, нем. Windhuk) је главни град Намибије. Са 240.000 становника један је од најважнијих трговинских центара Комас регије и главни је центар за прераду овчијих кожа. Географија Клима Виндхук се налази у полупустињском климатском подручју са врло врућим летњим данима и хладним ноћима. Виндхук има преко 300 сунчаних дана годишње. Просечна годишња температура је 19,47 °C, што је веома топло за место на тој надморској висини. То је већином због утицаја топлих ваздушних струја и планина на југу, које штите град од хладних јужних ветрова. У зимским месецима (јуни, јули и август) падавине су врло ретке. Температура ретко пада испод 0 °C, а снег скоро никада не пада. Због врло ретких падавина (годишње око 360 mm) врло су честа наводњавања површина. Суше су врло честе, а циклус сухих и влажних година ротира се сваких десетак година. Због своје локације у близини пустиње Калахари, град добија 3.605 сунчаних сати. Падавине обилују током летње сезоне, а минималне су током зимске сезоне. Просечна годишња преципитација је 367,4 mm (14,46 in), са најнижом вредношћу од 106,7 mm (4,20 in) током 2018/19 кишне сезоне, и 97 mm (3,8 in) у 1929/30 сезони. Историја Виндхук је у прошлости био центар Нама поглавице, који су победили народ Херереу 19. веку. Немачка је окупирала регион 1885. године и Виндхук је 1892. године постао главни град колоније Немачке југозападне Африке. За време Првог светског рата Виндхук је предат војсци Јужноафричке Уније и постао је британски доминион. До стицања независности Намибије 1990. године, град је био главни град Југозападне Африке под суверенитетом Јужноафричке Републике. Немачки утицај се и данас осећа, а намибијско пиво и кобасице су најбољи у Африци. Уметност и култура Виндхук је и главни уметнички град Намибије. Град има неколико галерија и уметничких продавница, док су занатлије смештене на плочнику у отвореној пијаци. Становништво Виндхук има око 240.000 грађана и представља мешавину етничких група у Намибији. Етничке групе укључују: овамбо, хереро, дамара, нама, каванго, капривиан, Бушмани, цва као и Немци, Африканери и остале етничке групе. Херери потичу из источне Африке и они су се пре доласка у Намибију населили у Замбији и јужној Анголи. Народ Хереро је други по броју становника и има их око 100.000. Овамбо је највећа етничка група у Намибији. Они потичу са севера Намибије. Баве се пољопривредом и сточарством. По обичају жене народа Овамбо се баве кућном производњом, а обично је у питању грнчарство, производња корпа и кројарство. Дамарци су најстарија етничка група у Намибији. Њих има око 90.000 у држави. Они су обично фармери и рудари. Они првобитно потичу са северозапада Намибије. Намаса има око 90.000 и највише насељавају Хардап провинцију. По светлијем тену они имају више сличности са бушманима али ипак они говоре језиком који користе даманци. Белаца има у Намибији око 75.000 и европског су порекла. Више од половине њих говоре африканерским али има и оних који говоре немачки и мање португалски. Већина белаца живи у јужном и централном делу земље. Привреда Саобраћај Партнерски градови Виндхук је партнерски град са: Галерија Референце Литература Спољашње везе Званични веб-сајт Official homepage of the City of Windhoek – Windhuk Архивирано на веб-сајту Wayback Machine (19. новембар 2020)